kardosdrur/scandi-wiki huggingface dataset:
Vaggeryds kommun

Vaggeryds kommun er en kommune i Jönköpings län i Sverige.

Kommunen indgår i den såkaldte GGVV-region, bedre kendt som Gnosjöregionen, som har et større antal småindustrier og virksomheder og en lav arbejdsløshed.

Historie 
Municipalfællesskabet Vaggeryd blev dannet i 1911 i Byarums kommun, og i 1920 blev Skillingaryds municipalfællesskab dannet i Tofteryds kommun.

Ved kommunalreformen i 1952 blev municipalfællesskaberne opløst i forbindelse med dannelsen af Vaggeryds köping (af kommunerne Bondstorp og Byarum), Skillingaryds köping (af en del af Tofteryd), Klevshults landkommune (af Fryele, Hagshult, Åker og resten af Tofteryd), Vrigstads landkommune (af Hylletofta, Nydala, Svenarum og Vrigstad)

I 1971 dannedes Vaggeryds kommun ved sammenlægning af de to köpinger og dele af de to landkommuner.

Byområder 
Der er fire byområder i Vaggeryds kommun.
 
I tabellen vises byområderne i størrelsesorden pr. 31. december 2005. Hovedbyerne er markeret med fed skrift.

Kommuner i Jönköpings län
Värnamo kommun

Värnamo kommun er en kommune i Jönköpings län i Sverige.

Kommunen indgår i den såkaldte GGVV-region, bedre kendt som Gnosjöregionen, som har et større antal småindustrier og virksomheder og en lav arbejdsløshed.

Historie 
Värnamo tilhørte de otte köpinger, der allerede ved kommunalforordningens ikrafttræden den 1. januar 1863 blev en selvstændig kommune.  I 1920 blev köpingen omdannet til købstaden Värnamo.  Der var også en landkommune ved navn Värnamo, som blev slået sammen med købstaden i 1947.

Kommunalreformen i 1952 indebar dannelsen af en række storkommuner i området: Bor (af kommunerne Gällaryd, Tånnö og Voxtorp), Forsheda (af Dannäs, Forsheda, Hånger, Kärda, Tannåker og Torkinge), Klevshult (af Fryele, Hagshult, Tofteryd og 
Åker), Vrigstad (af Hylletofta, Nydala, Svenarum og Vrigstad).  Bredaryd fik en del af Kulltorp (størstedelen gik til Gnosjö kommun).  Landkommunen Rydaholm samt købstadden Värnamo forblev uændrede.

I 1971 blev Forsheda, Klevshult og Vrigstad delt.  Dele af disse samt Bredaryd, Bor og Rydaholm blev slået sammen med købstaden og dannede Värnamo kommun.

Byområder 
Der er ni byområder i Värnamo kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

En mindre del af Lanna ligger i Gnosjö kommune.

Kommuner i Jönköpings län
Vetlanda kommun

Vetlanda kommun er en kommune i Jönköpings län i Sverige.

Vetlanda kommune ligger i det smålandske højland.

Historie 
Området før den nuværende kommune blev dannet i 1863, bestod af tyve sogne.  Disse dannede den 1. januar 1863 hver sin egen kommune.  I Vetlanda blev der i 1887 dannet et municipalfællesskab, også med navnet Vetlanda.  Dette blev i 1909 udskilt fra kommunen og omdannet til Vetlanda köping.  Köpingen blev i 1920 til Vetlanda købstad.

Herefter var inddelingen i princippet stabil frem til kommunalreformen i 1952, hvor seks storkommuner blev dannet rundt om byen:  Alseda (af kommunerne Alseda, Karlstorp, Skede og Ökna), Björkö (af Björkö og Nävelsjö), Bäckaby (af Bäckaby, Fröderyd, Ramkvilla og Skepperstad), Korsberga (af Korsberga, Lemnhult og Södra Solberga), Lannaskede (af Myresjö og Lannaskede) og Nye (af Nye, Näshult, Skirö og Stenberga).

Ved kommunalreformen i 1971 blev Vetlanda kommun dannet ved sammenlægning af købstaden og storkommunerne.  Dog blev Skepperstads församling (sogn) overført fra Bäckaby til Sävsjö kommun.

Byområder 
Der er tolv byområder i Vetlanda kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

En mindre del af Kvillsfors ligger i Hultsfreds kommun i Kalmar län.

Kommuner i Jönköpings län
Gnosjöregionen

Gnosjöregionen, også kaldet GGVV-regionen, er betegnelsen på et område i det vestlige Småland i Sverige, som omfatter kommunerne Gislaved, Gnosjö, Vaggeryd og Värnamo. 

Regionen har et større antal småindustrier og virksomheder og en lav arbejdsløshed.

Ekstern henvisning 
Gnosjöregionens hjemmeside

Jönköpings län
Smålandske højland

Smålandske højland er betegnelse på det højlandsområde i Småland, Sverige, 
som omfatter kommunerne Eksjö, Nässjö, 
Sävsjö og Vetlanda, der alle ligger i Jönköpings län.

Størsteparten af området ligger fra 200 til 250 meter over havets overflade.  Det højeste punkt er 
Tomtabacken i Nässjö kommune. Den er med sine 377 meter over havet det højeste punkt i 
Sydsverige.

Det smålandske højland indgår i det større sydsvenske højland.

Smålands geografi
Jönköpings län
Sveriges geografi
Skurugata

Skurugata er en usædvanlig geologisk dannelse i Eksjö kommune, Jönköpings län, Småland i Sverige.  Skurugata er omkring 800 meter lang bjergkløft, som er mellem 7 og 24 meter bred og op til 35 meter dyb.  Der er flere lignende kløfter i det østlige Småland, hvoraf Skurugata er den største.

Flere teorier søger at forklare kløftens tilblivelse.  Den hyppigste forklaring er at kløften blev skabt af en isflod, da indlandsisen smeltede.  Andre mener at kløften er en sprække i grundfjeldet eller en forkastning.  Fjeldet i området og stenene på kløftens bund består af gråbrun og mørkebrun porfyr med indlæg af kvarts og rød feldspat.

Der er et antal mosser i kløften, nogle af dem forekommer ellers kun i bjergområder.  I de omgivende skoves fugleliv finder man blandt andre tjur, urfugl, hjerpe og ravn.

På varme sommerdage er der køligt i bunden af kløften, og nogle år ligger der sne og is langt ud på sommeren.  Tidligt på sæsonen og efter kraftig regn, kan dele af kløften være fyldt med vand.  Området ved Skurugata er et naturreservat.  Der er en cirka to kilometer lang sti, som fører gennem hele kløften og op til bjergtoppen Skuruhatt.

Jönköpings län
Landskabsformer
Smålands geografi
Anderup (Lumby Sogn)

Anderup er en landsby beliggende i "3-kant området" mellem Stige, Søhus og Lumby nord for Odense. Området er begrænset af Otterupvej i syd, Anderupvej i øst, Slettensvej i nord og Søhusskoven mod vest.

Bydele i Odense
Aarhus Havn

Aarhus Havn er en erhvervs- og trafikhavn beliggende i Aarhus. Den er landets største erhvervshavn med en markedsandel på ca. 65 % for containere bulkhavn. Færgehavnen betjener ca. 1,5 mio. personbiler og 3 mio. passagerer årligt.

Havnen er en selvstyrehavn, som ejes af Aarhus Kommune, hvis borgmester (p.t. Jacob Bundsgaard) er født formand for havnens bestyrelse på i alt ni personer bestående af tre medlemmer af byrådet, samt fem erhvervsfolk og et medarbejdervalgt medlem. Den daglige ledelse forestås af havnedirektør Thomas Haber Borch . Aarhus Havn beskæftiger ca. 150 virksomheder og i omegnen af 10.000 medarbejdere.

Referencer

Litteratur 
 Søren Elgaard, Aarhus Havn, Aarhus Universitetsforlag, 2009. .
 Erik Korr Johansen (red.), Fra åhavn til kysthavn : Århus havns historie til 1914, Århus Byhistoriske Udvalg, Erhvervsarkivet, 1990. .
 Erik Korr Johansen (red.), Fra kysthavn til storhavn : Århus havns historie 1915-1995, Århus Byhistoriske Udvalg, Erhvervsarkivet, 1994. .

Se også 
 Aarhus Havn (dokumentarfilm), dokumentariske optagelser fra 1919

Eksterne henvisninger 

 Aarhus Havns hjemmeside
 Artikel om Aarhus Havn på AarhusWiki.dk

 
Havn
Havne i Danmark
Havn
Kommunalt ejede virksomheder i Danmark
Medulin

Medulin (italiensk: Medolino) er en by i det sydlige Istrien, Kroatien. Byens befolkning er på 2.598 mennesker (2007). I månederne juli og august bliver befolkningen forøget til over 10.000 mennesker, grundet en stor turisme som kommer til byen – som er kendt for sine campingpladser og sin kyst. Byens økonomi er således baseret på turismen.

Eksterne henvisninger 

 Official site

Byer i Kroatien
IK Viking Rønne Atletik og Motion

IK Viking Atletik og Motion – eller i daglig til Viking Atletik – er en Bornholmsk atletikklub. Klubben er en underafdeling af idrætsklubben Viking Rønne, som er en af de største på Bornholm. 

Klubben blev oprettet d. 3. maj 1907, men atletikafdelingen kom først ind i 1913 og først for alvor i 1947.

Klubbens mest markante navne er løberne Torben Juul Nielsen og Anna Holm Jørgensen, men også ungdomsudøvere som kuglestøderen Andreas Jørgensen og mellemdistanceløberen Katrine Kofoed har gjort sig bemærket.

 Klubben arrangerer hvert år Etape Bornholm.

Eksterne henvisninger 
 Klubbens hjemmeside
 Hovedforenigens hjemmeside
 Oversigt over mesterskaber indenfor atletik 

Atletikklubber i Danmark
Sport i Rønne
Harald Nyborg

Harald Nyborg A/S er en dansk detailkæde, der består af 50 butikker i Danmark og en i Sverige. Selskabet blev grundlagt i 1904 med hovedsæde og centrallager i Odense-forstaden Højme.

Virksomhedens historie går tilbage til 1839, da G. Sillo etablerer en isenkram-, våben- og bøssemagerforretning i Vestergade 65 i Odense. Denne forretning overtages af grosserer Harald Nyborg (1880 – 1944), og efter hans død videreføres butikken af enken. 

Butikkernes sortiment består af ca. 13.000 varenumre, der alle er at finde i Varehåndbogen, der udkommer årligt. Det faste sortiment suppleres af tilbudsvarer, der kun føres i en kort periode. Nogle butikker er såkaldte ta' selv-butikker, som man kender det fra fx supermarkeder, hvor man selv finder varerne og betaler ved kassen. Andre butikker er såkaldte katalogmarkeder, hvor butikkerne fungerer som udstilling, her noterer man de varer, man ønsker at købe på en ordreseddel. Sedlen afleveres ved kassen og varerne plukkes fra butikkens lager. Dette koncept var – og er stadig – unikt i dansk detailhandel. Varerne kan også bestilles pr. postordre – enten via post eller via Harald Nyborgs internetbutik, der blev etableret i 1997.

Harald Nyborg havde ved regnskabsaflæggelse i 2014 en egenkapital på mere end 1 mia. DKK og positive nøgletal på alle punkter.  

I 2000 ekspanderede Harald Nyborg til Sverige. Imidlertid annoncerede koncernen i slutningen af 2018 lukning af 10 af de daværende 11 butikker i Sverige med den begrundelse, at man der ville koncentrere sig om nethandel og datterselskabet jem & fix.

Koncernen 
Siden 1983 har Harald Nyborg A/S været ejet af Kurt Daell, hvis familie grundlagde Daells Varehus.

Foruden Harald Nyborg-katalogmarkederne består Harald Nyborg-koncernen af Daells Bolighus med to møbelhuse, samt discount-byggemarkedskæden jem & fix, der blev etableret i samarbejde med Coop-kæden fakta i 1986.

Koncernen beskæftiger omkring 2.000 medarbejdere og omsætter for ca. 5 mia. kr. årligt (2017).

Danske butikker 
Pr. 19. Juni 2022:

Referencer

Eksterne henvisninger 
 
 

Byggemarkedskæder i Danmark
Danske virksomheder etableret i 1904
Virksomheder i Odense
 
Netbutikker i Danmark
Lighthouse

Lighthouse er et byggeprojekt til beboelse og erhverv, der er opført ved havnefronten i Aarhus. Byggeriet består af 3 etaper. Siden projektstarten i 2007 er der i forbindelse med etape 1 og 2 opført et antal boligkomplekser på den yderste del af Aarhus Ø. Projektets omdrejningspunkt har dog hele tiden været Danmarks højeste bygning, etape 3, tårnet i Lighthouse-byggeriet.

Efter mange besværligheder med jordbundforhold, og problemer med finansiering, blev det i april 2017 offentliggjort at det oprindelige tårn på 146 meter var droppet til fordel for et nyt tårn, denne gang på 128 meter. I 2018 viste ny og dyrere funderings-teknik at tårnet alligevel godt kan komme op i nærheden af de 146 meter, og man kom frem til at tårnet ville nå en højde på 142 meter, hvilket stadig er Danmarks højeste bygning, når det efter planen skulle stå klar mellem 2021 og 2022.

Historie 
Oprindeligt var planen at bygge hele projektet samtidigt, men på grund af økonomiske problemer hos det islandske ejendomsselskab Landic Property, der på det tidspunkt var bygherren, blev dette i 2008 ændret til projektets nuværende model på to etaper. Sidenhen er selskabet gået konkurs og Lighthouse-projektet solgt til det københavnske ejendomsselskab NorCap A/S i oktober 2009.

NorCap stod dermed som bygherre på projektet men finansieringen fra eksterne investorer herunder den tyske bank Eurohypo. Hvor man arbejdede på at finde flere investorer og en hotelkæde som lejer i projektets første etape. Bl.a hotelkæden Comwell var tidligere en del af projektet, men de følte sig ikke længere forpligtet af aftalen med Landic Property på grund af forsinkelserne på byggeriet..
Senere overgik projektet til HavneInvest. Og det er også Havneinvest der vil stå for den sidste fase, lanceret i April 2017, hvor man vil bygge Danmarks højeste hus.

Galleri

LightHouse Restaurant 
I stuen og på første sal i bygningen findes en restaurant med stort udeserveringsareal ud mod vandet.

Den 3 Juni 2022, mens bygningen stadig var under konstruktion, blev der opstillet et midlertidigt køkken samt spisesal på 44 etage. Som en del af Dronning Margrethes sommertogt og 50-års regeringsjubilæum var 50 gæster, heriblandt Dronningen, inviteret på middag. Middagen blev tilberedt af Wassim Hallal.

Referencer

Eksterne henvisninger 
 Lighthouse – Officiel website

Aarhus Ø
Boligbyggeri i Aarhus
Etape Bornholm

Etape Bornholm er et Bornholmsk etapeløb, hvor man løber en maraton (42.195 km) på 5 dage på 5 etaper. De 5 etaper er fordelt over Bornholms forskelligeartede natur, som fx den hvide sandstrand Dueodde, skovene i Almindingen og de stejle klipper nær Hammershus. Sidste etape slutter på Rønne Stadion. Løbet har været udsolgt længe før arrangementets start både i 2010 og 2011. Til løbet er der deltagelse af både eliteløbere og motionister. 

Løbet har en samlet præmiesum på 250.000 kr, hvilket betyder at der tit kommer udenlandske profiler og henter store summer penge. De bedste danskere i de senete par år har været Jesper Faurschou, Dennis Jensen og Christian Olsen, og for kvinder har det været Anna Holm Jørgensen og Maria Sig Møller.

 For børn bliver der afholdt et tredages børneløb.

 Løbet bliver hvert år dækket massivt af TV 2/Bornholm.

 Løbet arrangeres af Viking Atletik.
For herrerne har vinderne af Etape Bornholm gennem tiderne været:

Eksterne henvisninger
 Løbets hjemmeside 

Motionsløb i Danmark
Sport på Bornholm
Herstal

Herstal kan have flere betydninger:
 Herstal (virksomhed) – en dansk belysnings- og isenkramvirksomhed
 FN Herstal – en belgisk våbenproducent
 Herstal (by) – en by nær Liège, Belgien
Idrætsklubben Viking Rønne

Idrætsklubben Viking Rønne – i daglig tale Viking Rønne – er en Bornholmsk idrætsforening. Klubben blev stiftet 3. maj 1907 i Rønne. Siden 1976 har klubberne været selvstændige. 

Gennem mere end 100 år har Viking sat sit præg på idrætslivet på Bornholm og udenøs repræsenteret øen i turneringer, stævner mv. gennem hele perioden.

Klubben har idrætsaktive selvstændige klubber (atletik, bowling, fodbold, gymnastik, petanque og håndbold) der med egne vedtægter, egen generalforsamling og regnskab fungerer som helt selvstændige klubber.. Mest succesfuld af alle afdelingerne er atletikklubben

Underafdelinger 
 Fodbold. Blev Vikings første idrætsgren i 1907 og har fungeret i klubben siden uden ophold.
 Gymnastik. Gymnastik kom på programmet i 1911 og har med op og nedture fungeret siden.
 Atletik. Var med på programmet i 1913, kom først rigtig i gang på Stadion Nord efter 1947.
 Håndbold. Første træning blev påbegyndt 1925. Med Idrætshal i 1967 kom der fart i udviklingen.
 Bowling. Klubbens nyeste idrætsgren blev optaget i Viking i 1995.
 Spillere som Lare E. Hansen, Søren Folkmann, Michael Carlsen, Frank K. Hansen, Cliff Hansen, Frank Thøgersen, Henrik Jensen.

Eksterne henvisninger 
 Foreningens hjemmeside

Idrætsforeninger i Danmark
Håndboldklubber i Danmark
Fodboldklubber under DBU Bornholm
Sport i Rønne
Etableret i 1907
Herstal Living

Herstal Living A/S er et dansk lampemærke og var en dansk virksomhed, der designede og producerede belysning, brugskunst og køkkenudstyr. Virksomheden havde hovedsæde i Odense. I 2007 blev de fusioneret med Belid Lighting Group.

Historie 
Virksomheden blev grundlagt i 1988 af Lotte og Martin Herstal, der også ejede den. Oprindeligt var virksomheden en lampeforretning. I dag er Herstal stadig kendt for sine lamper i det karakteristiske skandinaviske design, men siden 2002 har virksomheden også designet brugskunst og køkkenudstyr. Produktionen foregik i Fjernøsten.

Eksterne henvisninger 
 Herstals hjemmeside

Etableret i 1988
Ophørt i 2007
Mærker
Virksomheder i Odense
Isenkramproducenter i Danmark
Møbelproducenter i Danmark
Bryce Canyon National Park

Bryce Canyon National Park er en nationalpark i den sydvestlige Utah i USA. Inden for parkens område ligger Bryce Canyon, som er et stort, "amfiteater" dannet ved erosion langs den østlige side af Paunsaugunt plateauet. 

Nationalparken ligger i omkring 2.500 meters høje over havet og omfatter ca. 145 km²

De første hvide nybyggere, der slog sig ned i området omkring 1850 var mormoner. I 1875 slog Ebenezer Bryce sig ned i området, og efter ham har kløften fået sit navn. 

Nationalparken ligger ret afsides, og har derfor forholdsvis få besøgende. Godt 800.000 (2006) mod de over 4 millioner, der besøger Grand Canyon National Park og 2.5 millioner, der besøger den nærliggende Zion National Park.

Eksterne kilder/henvisninger 

 In Photos: Explore the 'Dr. Seuss' World of Bryce Canyon. Livescience

Utah
Nationalparker i USA
Crișana

Crișana er et historisk område i Rumænien.

Navnet stammer fra floden Criș og dens bifloder, der strømmer igennem området.

Rumæniens historiske områder
Transsylvanien
Grand Teton National Park

Grand Teton National Park er en nationalpark i Rocky Mountains i det vestlige Wyoming i USA. Parken har navn efter bjerget Grand Teton, der med sine 4.197 meter er det højeste bjerg i Teton bjergkæden. Det meste af bjergkæden ligger inde i nationalparken, der har et areal på 1.255 km², og som besøges af ca. 2.5 millioner gæster årligt.

Teton Range rejser sig stejlt fra dalen Jackson Hole over en strækning på ca. 65 km. Foruden Grand Teton er otte andre bjergtoppe over 3.600 meter høje. Ud over bjergene rummer nationalparken også en del af dalen, foruden over 100 søer, hvoraf den største er Jackson Lake. 

Klimaet i nationalparken varierer meget fra sommer til vinter. Om sommeren kan der måles temperaturer på omkring 34 grader mens vintertemperaturerne kan kommer under -40 grader. Den laveste temperatur, der er målt i nationalparken er -52 grader C.

I parken er der et rigt plante- og dyreliv. Blandt dyrene ses brun bjørn, sort bjørn, puma, ulv, elg, wapitihjort, mulhjort, bison, gaffelbuk, hvidhovedet havørn, kongeørn og fiskeørn. 

Parken ligger kun ca. 75 km syd for Yellowstone National Park, så mange turister besøger begge parker, og adskillige dyr vandrer mellem de to parker. U.S. Highway 89 forbinder de to nationalparker.

Eksterne kilder/henvisninger 

Wyoming
Nationalparker i USA
Perleberg

Perleberg er administrationsby i landkreis Prignitz beliggende i den nordvestlige del af den tyske delstat Brandenburg. Byen blev grundlagt i 1239 og har nu omkring 12.400 indbyggere.

Perleberg ligger i landskabet Prignitz ved floden Stepenitz. Perlebergs gamle by ligger på en ø af sandaflejringer mellem to flodarme af Stepenitz.

I den nordøstlige del af byen er der to bakker Golmer Berg på 83 m og Weiße Berg på 85 m.

Mod syd grænser byen til Perleberger Heide, et omkring syvk kilometer bredt og 56 kilometer langt ufrugtbart område parallelt med Elben, hovesageligt bevokset med fyrretræer. 

Større nabobyer er Wittenberge og Pritzwalk.

Bydele og bebyggelser 
 Dergenthin,
 Groß Linde,
 Lübzow,
 Rosenhagen,
 Gramzow,
 Spiegelhagen,
 Groß Buchholz,
 Wüsten-Buchholz,
 Düpow,
 Schönfeld,
 Quitzow
 Sükow.

I 1300-tallet havde byen et højdepunkt som medlem af Hanseforbundet. I 1523 var byen mønstringsplads for kurfyrste Joachim 1. af Brandenburg der ville støtte sin svoger Christian 2.s på at forsøg på at generobre tronen i Danmark. Trediveårskrigen var hård ved byen: ud af 3.500 indbyggere overlevede kun 300.

Eksterne kilder/henvisninger
Polens tre delinger

Polen blev i 1700-tallet delt mellem Preussen, Rusland og Østrig, og delingerne gjorde ende på den polsk-litauiske realunion. Delingen foregik i tre omgange:

 5. august 1772
 23. januar 1793
 24. oktober 1795

Efter Napoleonskrigene, hvor Napoleon havde genoprettet en polsk stat i form af Hertugdømmet Warszawa, gav de tre stater, som havde delt Polen mellem sig, formelt delvist selvstyre til de polske landsdele:

 Storhertugdømmet Poznań (Posen)
 Republikken Kraków
 Kongeriget Polen (Kongrespolen)

Polakkerne blev lovet anerkendelse af polsk sprog og kultur og det polske folks rettigheder, men løfterne blev ikke holdt og områderne blev snart annekteret igen.

Man taler undertiden om Polens fjerde deling. Det kan betyde

 Delingen af Hertugdømmet Warszawa ved Wienerkongressen i 1815
 Indlemmelsen af kongeriget Polen i Rusland i 1832 og Republikken Krakow i Østrig i 1846
 Delingen af Polen mellem Tyskland og Sovjetunionen i 1939 i henhold til Molotov-Ribbentrop-pagten

Se også 
 Barkonføderationen
 Targowica-konføderationen
 Kościuszko-opstanden

Eksterne henvisninger 

Tre delinger
Tysklands historie
Rusland i 1700-tallet
Østrigs historie
Ukraines historie
Hvideruslands historie
Huntingtons sygdom

Huntingtons sygdom (tidligere kendt som "Huntingtons chorea" (fra græsk khoreia = "dans") er en fremadskridende arvelig neurologisk sygdom (dominant nedarvning), opkaldt efter den amerikanske læge George Huntington, der beskrev den i 1872.

Sygdommen viser sig først i voksen alder. Ofte er chorea eller sanktvejtsdans et af de tidlige symptomer. I Norge kaldes den ofte setesdalsrykkja (= rykning fra Setesdalen), fordi den forekom blandt familier der og på Osterøy, sandsynligvis grundet afsondrethed, der fremmede indgifte mellem nogle få slægter. Andre steder i Norge samsvarer forekomsten af Huntington med resten af Europa. Patienterne udvikler rykninger, motoriske problemer og hukommelsestab. De får svært ved at spise, fordi de ikke rigtig kan lukke luftrøret. De psykiske symptomer vil som regel vise sig før de neurologiske. Både rykninger, humørsvingninger og vredesudbrud kan dæmpes med medicin, men bivirkningerne får mange til at vægre sig. Huntington har 50 % risiko for arvelighed. Går man fri, fører man heller ikke sygdommen videre; men arver man genet, vil sygdommen bryde ud. Med en blodprøve kan man teste for tilstedeværelse af genet for Huntingtons chorea i familier med sygdommen.

 
Forekomsten af neurodegenerative lidelser, såsom Alzheimers sygdom, Parkinsons sygdom og Huntingtons sygdom (HD) er i stigning. Mens ætiologier for disse lidelser er forskellige, er en række fælles mekanismer, der ligger til grund for deres neurodegenerative komponenter, blevet belyst, nemlig neuroinflammation, excitotoxicitet, mitokondriel dysfunktion og reduceret trofisk støtte, som alt sammen for Huntingtons sygdom kan føres tilbage til mutationer i proteinet huntingtin, oftest en ekstension af en række tripletter kodende for glutamin.

Nuværende behandlinger fokuserer på behandling af symptomer, og søger at forsinke sygdomsudviklingen. Der findes foreløbig ingen helbredende behandling.

Woody Guthrie led af Huntington, men blev diagnosticeret med både alkoholisme og skizofreni, inden det blev opdaget, at han havde arvet Huntington fra sin mor. Af hans otte børn med tre kvinder døde to af børnene af samme sygdom i en alder af 41 år. En søn forulykkede, inden det blev klart, om han også havde arvet sygdommen.

Kilder

Eksterne henvisninger 
 Landsforeningen Huntingtons Sygdom
 Nationalt Videnscenter for Demens. Information om demenssygdomme, diagnostik, behandling, pleje og omsorg m.v.

Neurologiske sygdomme